 Waxa kale oo uu yidhi Cidii wax sheegata lagama hadho,Xujo iyo Cadayn ayaa laga rabaa,Nebiguna SCW Waxa uu yidhi Haddii dadku wixii ay sheegtaanba laga aqbali lahaa oo la iska siin lahaa,dad ayaa dad dhiigooda iyo Xoolahooda iska sheegan lahaa,laakiin Qofka wax sheegta cadayn ayaa laga rabaa,qofkii wax loo sheegto dhaar iyo dhiig ayuunbaa lagu leeyahay ee wax kala laguma laha,Markaa waxaan leeyahay Waxaasi wadaadku uu sheegtay cadaynteeda isaga yaa laga rabaa,maantana waxba ma qarsoomi karaan,Wadanka Dawlad ayaa ka jirta,Hayaddo dambi baadhiseed ayaa jira,Lambarka Qarsoon ee uu sheegayo qofka loo soo diray uunbuu ka qarsoon yahay laakiin waa lambar Guntiisa la gaadhi karo,oo la ogaan karo,Waxa kale oo aan leeyahay,aniga manhajkayga Dadku way yaqaaniin,Shacabka Afsoomaaliga ku hadla dhamaantoodba,waxan ahay Dadka ugu badan ee ka hadla Qadiyadda Dhiigga,iyo inaan qof Muslim ah dhiigiisa si yar oo Fudud loo daadin,la igumana yaqaano anigu inaan dad dil ugu hanjabo,Laakiin waxaan ahay dadka arintaasi ka soo horjeeda ee mar walba ka diga. 